CELEX: 32012D0416
Language: ro
Date: 2012-07-19 00:00:00
Title: 2012/416/UE: Decizia de punere în aplicare a Comisiei din 19 iulie 2012 privind autorizarea unor metode de clasificare a carcaselor de porc în Belgia [notificată cu numărul C(2012) 4933]

21.7.2012   
            
            
               RO
            
            
               Jurnalul Oficial al Uniunii Europene
            
            
               L 194/33
            
         DECIZIA DE PUNERE ÎN APLICARE A COMISIEI
   din 19 iulie 2012
   privind autorizarea unor metode de clasificare a carcaselor de porc în Belgia
   [notificată cu numărul C(2012) 4933]
   (Numai textele în limbile franceză și neerlandeză sunt autentice)
   (2012/416/UE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole („Regulamentul unic OCP”) (1), în special articolul 43 litera (m) coroborat cu articolul 4,
   întrucât:
   
               (1)
            
            
               Secțiunea B.IV punctul 1 din anexa V la Regulamentul (CE) nr. 1234/2007 prevede că, pentru clasificarea carcaselor de porc, conținutul de carne macră trebuie să fie estimat cu ajutorul unor metode de clasificare autorizate de Comisie, care pot fi numai metode de estimare confirmate statistic bazate pe măsurarea fizică a uneia sau a mai multor părți anatomice ale carcasei de porc. Autorizarea metodelor de clasificare se face sub rezerva unei toleranțe maxime de eroare statistică în evaluare. Această toleranță este definită la articolul 23 alineatul (3) din Regulamentul (CE) nr. 1249/2008 al Comisiei din 10 decembrie 2008 de stabilire a normelor de aplicare a grilelor comunitare de clasificare a carcaselor de bovine, porcine și ovine și privind raportarea prețurilor acestora (2).
            
         
               (2)
            
            
               Prin Decizia 97/107/CE (3), Comisia a autorizat utilizarea a cinci metode de clasificare a carcaselor de porc în Belgia.
            
         
               (3)
            
            
               Din cauza unor schimbări înregistrate la nivelul șeptelului de porcine, formulele utilizate de metodele respective subestimează, în prezent, conținutul de carne macră. Prin urmare, este necesar să se actualizeze formula metodelor autorizate, să se obțină și să se utilizeze trei noi metode de clasificare.
            
         
               (4)
            
            
               Belgia a solicitat Comisiei să autorizeze pe teritoriul său opt metode de clasificare a carcaselor de porc și a prezentat o descriere detaliată a testului de disecție, indicând principiile pe care se bazează metodele respective, rezultatele testului de disecție și ecuațiile folosite pentru estimarea procentului de carne macră în protocolul prevăzut la articolul 23 alineatul (4) din Regulamentul (CE) nr. 1249/2008.
            
         
               (5)
            
            
               Din examinarea acestei solicitări reiese că sunt îndeplinite condițiile de autorizare a metodelor de clasificare respective. Prin urmare, metodele de clasificare respective ar trebui să fie autorizate în Belgia.
            
         
               (6)
            
            
               Modificările aparatelor sau ale metodelor de clasificare ar trebui permise numai dacă sunt autorizate în mod explicit printr-o decizie de punere în aplicare a Comisiei.
            
         
               (7)
            
            
               Din motive de claritate și securitate juridică, Decizia 97/107/CE ar trebui abrogată.
            
         
               (8)
            
            
               Având în vedere circumstanțele tehnice ale introducerii unor noi dispozitive și a unor noi ecuații, metodele de clasificare a carcaselor de porc autorizate în temeiul Deciziei 97/107/CE ar trebui să continue să se aplice până la 30 septembrie 2012.
            
         
               (9)
            
            
               Măsurile prevăzute de prezenta decizie sunt conforme cu avizul Comitetului de gestionare a organizării comune a piețelor agricole,
            
         ADOPTĂ PREZENTA DECIZIE:
   Articolul 1
   În conformitate cu secțiunea B.IV punctul 1 din anexa V la Regulamentul (CE) nr. 1234/2007, în Belgia este autorizată utilizarea următoarelor metode de clasificare a carcaselor de porc:
   
               (a)
            
            
               aparatul „Capteur Gras/Maigre — Sydel (CGM)” și metodele de estimare aferente, ale căror caracteristici sunt prezentate în partea 1 a anexei;
            
         
               (b)
            
            
               aparatul „Giralda Choirometer Pork Grader (PG 200)” și metodele de estimare aferente, ale căror caracteristici sunt prezentate în partea 2 a anexei.
            
         
               (c)
            
            
               aparatul „Hennessy Grading Probe (HGP 4)” și metodele de estimare aferente, ale căror caracteristici sunt prezentate în partea 3 a anexei;
            
         
               (d)
            
            
               aparatul „Fat-O-Meat’er (FOM II)” și metodele de estimare aferente, ale căror caracteristici sunt prezentate în partea 4 a anexei.
            
         
               (e)
            
            
               aparatul „OptiScan TP” și metodele de estimare aferente, ale căror caracteristici sunt prezentate în partea 5 a anexei.
            
         
               (f)
            
            
               aparatul „CSB Image-Meater” și metodele de estimare aferente, ale căror caracteristici sunt prezentate în partea 6 a anexei;
            
         
               (g)
            
            
               aparatul „VCS 2000” și metodele de estimare aferente, ale căror caracteristici sunt prezentate în partea 7 a anexei.
            
         
               (h)
            
            
               aparatul „AutoFOM III” și metodele de estimare aferente, ale căror caracteristici sunt prezentate în partea 8 a anexei.
            
         Articolul 2
   Modificările aparatelor sau ale metodelor de estimare autorizate sunt permise numai dacă modificările respective sunt autorizate în mod explicit printr-o decizie de punere în aplicare a Comisiei.
   Articolul 3
   Decizia 97/107/CE se abrogă.
   Cu toate acestea, până la 30 septembrie 2012, Belgia poate continua să aplice metodele de clasificare a carcaselor de porc autorizate în temeiul Deciziei 97/107/CE.
   Articolul 4
   Prezenta decizie se adresează Regatului Belgiei.
   
      Adoptată la Bruxelles, 19 iulie 2012.
      
         
            Pentru Comisie
         
         Dacian CIOLOȘ
         
            Membru al Comisiei
         
      
   
   
      (1)  JO L 299, 16.11.2007, p. 1.
   
      (2)  JO L 337, 16.12.2008, p. 3.
   
      (3)  JO L 39, 8.2.1997, p. 17.
   
      ANEXĂ
      
         METODE DE CLASIFICARE A CARCASELOR DE PORC ÎN BELGIA
      
      PARTEA 1
      
         Capteur Gras/Maigre — Sydel (CGM)
      
      
                  1.
               
               
                  Normele prevăzute în această parte a anexei se aplică la clasificarea carcaselor de porc cu ajutorul aparatului „Capteur Gras/Maigre — Sydel (CGM)”.
               
            
                  2.
               
               
                  Aparatul trebuie să fie dotat cu o sondă „Sydel” de înaltă definiție cu o lățime de 8 mm, o diodă cu lumină infraroșie („Honeywell”) și doi senzori de lumină („Honeywell”). Distanța de operare este cuprinsă între 0 și 105 mm. Rezultatele măsurătorilor se convertesc în conținut estimat de carne macră cu ajutorul aparatului CGM.
               
            
                  3.
               
               
                  Conținutul de carne macră al unei carcase se calculează după următoarea formulă:
                  Ŷ = 66,09149 – 0,82047 × X1 + 0,10762 × X2
                  
                  unde:
                  
                              Ŷ
                           
                           
                              =
                           
                           
                              procentul estimat de carne macră în carcasă,
                           
                        
                              X1
                              
                           
                           
                              =
                           
                           
                              grosimea grăsimii dorsale (inclusiv șoriciul) în milimetri, măsurată la 6 cm de la linia mediană, între a treia și a patra ultimă coastă,
                           
                        
                              X2
                              
                           
                           
                              =
                           
                           
                              grosimea mușchiului dorsal în milimetri, măsurată în același timp, în același loc și în același mod ca X1.
                           
                        Formula este valabilă pentru o carcasă cu o masă cuprinsă între 60 și 130 de kilograme.
               
            PARTEA 2
      
         Giralda Choirometer Pork Grader (PG200)
      
      
                  1.
               
               
                  Normele prevăzute în această parte a anexei se aplică la clasificarea carcaselor de porc cu ajutorul aparatului „Giralda Choirometer Pork Grader (PG 200)”.
               
            
                  2.
               
               
                  Aparatul PG200 este dotat cu o sondă („Siemens KOM 2110”) cu o lățime de 6 mm, o diodă emițătoare de lumină („LED Siemens F 28”) și un senzor de lumină („Siemens F 232”). Distanța de operare este cuprinsă între 0 și 125 mm. Rezultatele măsurătorilor se convertesc în conținut estimat de carne macră cu ajutorul aparatului PG200.
               
            
                  3.
               
               
                  Conținutul de carne macră al unei carcase se calculează după următoarea formulă:
                  Ŷ = 70,09860 – 0,84616 × X1 + 0,091860 × X2
                  
                  unde:
                  
                              Ŷ
                           
                           
                              =
                           
                           
                              procentul estimat de carne macră în carcasă,
                           
                        
                              X1
                              
                           
                           
                              =
                           
                           
                              grosimea grăsimii dorsale (inclusiv șoriciul) în milimetri, măsurată perpendicular pe partea posterioară a carcasei (la 7 cm de linia mediană situată pe partea exterioară a carcasei și la ± 4 cm de linia mediană situată pe partea interioară a carcasei), între a treia și a patra ultimă coastă,
                           
                        
                              X2
                              
                           
                           
                              =
                           
                           
                              grosimea mușchiului dorsal în milimetri, măsurată în același timp, în același loc și în același mod ca X1
                              
                           
                        Formula este valabilă pentru o carcasă cu o masă cuprinsă între 60 și 130 de kilograme.
               
            PARTEA 3
      
         Hennessy Grading Probe (HGP4)
      
      
                  1.
               
               
                  Normele prevăzute în această parte a anexei se aplică la clasificarea carcaselor de porc cu ajutorul aparatului „Hennessy Grading Probe (HGP4)”.
               
            
                  2.
               
               
                  Aparatul HGP4 este dotat cu o sondă cu diametrul de 5,95 milimetri (și de 6,3 milimetri la nivelul lamei situate în vârful sondei), prevăzută cu o fotodiodă și un fotodetector și având o distanță de operare cuprinsă între 0 și 120 de milimetri. Rezultatele măsurătorilor se convertesc în conținut estimat de carne macră cu ajutorul aparatului HGP4 sau cu ajutorul unui computer conectat la acesta.
               
            
                  3.
               
               
                  Conținutul de carne macră al unei carcase se calculează după următoarea formulă:
                  Ŷ = 70,37871 – 0,86986 × X1 + 0,080138 × X2
                  
                  unde:
                  
                              Ŷ
                           
                           
                              =
                           
                           
                              procentul estimat de carne macră în carcasă,
                           
                        
                              X1
                              
                           
                           
                              =
                           
                           
                              grosimea grăsimii dorsale (inclusiv șoriciul) în milimetri, măsurată la 6 cm de la linia mediană, între a treia și a patra ultimă coastă,
                           
                        
                              X2
                              
                           
                           
                              =
                           
                           
                              grosimea mușchiului dorsal în milimetri, măsurată în același timp, în același loc și în același mod ca X1.
                           
                        Formula este valabilă pentru o carcasă cu o masă cuprinsă între 60 și 130 de kilograme.
               
            PARTEA 4
      
         Fat-O-Meat’er (FOM II)
      
      
                  1.
               
               
                  Normele prevăzute în această parte a anexei se aplică la clasificarea carcaselor de porc cu ajutorul aparatului „Fat-O-Meat'er (FOM II)”.
               
            
                  2.
               
               
                  Aparatul este o nouă versiune a sistemului de măsurare „Fat-O-Meat'er”. FOM II este format dintr-o sondă optică dotată cu un cuțit, un dispozitiv de măsurare a grosimii având o distanță de operare cuprinsă între 0 și 125 mm și o consolă de colectare și analiză a datelor – „Carometec Touch Panel i15 computer” („Ingress Protection IP69K”). Rezultatele măsurătorilor se convertesc în conținut estimat de carne macră cu ajutorul aparatului FOM II.
               
            
                  3.
               
               
                  Conținutul de carne macră al unei carcase se calculează după următoarea formulă:
                  Ŷ = 68,85997 – 0,94985 × X1 + 0,088314 × X2
                  
                  unde:
                  
                              Ŷ
                           
                           
                              =
                           
                           
                              procentul estimat de carne macră în carcasă,
                           
                        
                              X1
                              
                           
                           
                              =
                           
                           
                              grosimea grăsimii dorsale (inclusiv șoriciul) în milimetri, măsurată perpendicular pe partea posterioară a carcasei (la 7 cm de linia mediană situată pe partea exterioară a carcasei și la ± 4 cm de linia mediană situată pe partea interioară a carcasei), între a doua și a treia ultimă coastă,
                           
                        
                              X2
                              
                           
                           
                              =
                           
                           
                              grosimea mușchiului dorsal în milimetri, măsurată în același timp, în același loc și în același mod ca X1.
                           
                        Formula este valabilă pentru o carcasă cu o masă cuprinsă între 60 și 130 de kilograme.
               
            PARTEA 5
      
         OptiScan TP
      
      
                  1.
               
               
                  Normele prevăzute în această parte a anexei se aplică la clasificarea carcaselor de porc cu ajutorul aparatului „OptiScan TP”.
               
            
                  2.
               
               
                  Aparatul „Optiscan-TP” este dotat cu un sistem digital de generare a imaginilor care face o fotografie iluminată a celor două puncte de măsurare de pe carcasă. Pe baza acestor imagini, se calculează grosimea stratului de grăsime și a mușchiului, în conformitate cu metoda celor două puncte „Zwei-Punkte Messverfahren (ZP)”.
                  Rezultatele măsurătorilor se convertesc în conținut estimat de carne macră cu ajutorul aparatului „Optiscan-TP”. Fotografiile se salvează și pot fi supuse ulterior unui control. Interfața Bluetooth® integrată permite un transfer ușor al datelor.
               
            
                  3.
               
               
                  Conținutul de carne macră al unei carcase se calculează după următoarea formulă:
                  Ŷ = 58,81491 – 0,64150 × X1 + 0,16873 × X2
                  
                  unde:
                  
                              Ŷ
                           
                           
                              =
                           
                           
                              procentul estimat de carne macră în carcasă,
                           
                        
                              X1
                              
                           
                           
                              =
                           
                           
                              grosimea minimă a stratului de grăsime (inclusiv șoriciul) de deasupra mușchiului M. gluteus medius, exprimată în milimetri,
                           
                        
                              X2
                              
                           
                           
                              =
                           
                           
                              grosimea mușchiului lombar, exprimată în milimetri, măsurată ca distanța cea mai scurtă între partea anterioară (cranială) a mușchiului M. gluteus medius și marginea superioară (dorsală) a canalului spinal.
                           
                        Formula este valabilă pentru o carcasă cu o masă cuprinsă între 60 și 130 de kilograme.
               
            PARTEA 6
      
         CSB-Image-Meater (CSB)
      
      
                  1.
               
               
                  Normele prevăzute în această parte a anexei se aplică la clasificarea carcaselor de porc cu ajutorul aparatului „CSB-Image-Meater”.
               
            
                  2.
               
               
                  Aparatul „CSB-Image-Meater” este un sistem online de prelucrare a imaginilor cu un sistem de camere de luat vederi care filmează în mod automat jumătățile de carcase. Imaginile sunt apoi prelucrate pe un computer, cu ajutorul unui program informatic special de prelucrare a imaginilor. Variabilele „CSB-Image-Meater” se măsoară la linia mediană din zona jambonului (în jurul mușchiului M. gluteus medius). Rezultatele măsurătorilor se convertesc în procentaj estimat de carne macră.
               
            
                  3.
               
               
                  Conținutul de carne macră al unei carcase se calculează după următoarea formulă:
                  Ŷ = 71,65733 – (0,22223 × S) + (0,032383 × F) – (0,20522 × MS) + (0,053050 × MF) – (0,13195 × WL) – (0,16384 × WaS)
                  unde:
                  
                              Ŷ
                           
                           
                              =
                           
                           
                              procentul estimat de carne macră în carcasă,
                           
                        
                              S
                           
                           
                              =
                           
                           
                              grosimea minimă a stratului de grăsime (inclusiv șoriciul) de deasupra mușchiului M. gluteus medius, exprimată în milimetri,
                           
                        
                              F
                           
                           
                              =
                           
                           
                              grosimea mușchiului lombar, exprimată în milimetri, măsurată ca distanța cea mai scurtă între partea anterioară (cranială) a mușchiului M. gluteus medius și marginea superioară (dorsală) a canalului spinal.
                           
                        
                              MS
                           
                           
                              =
                           
                           
                              grosimea medie a grăsimii situate pe M. gluteus medius (în mm),
                           
                        
                              MF
                           
                           
                              =
                           
                           
                              grosimea medie a mușchiului situat sub M. gluteus medius (în mm),
                           
                        
                              WL
                           
                           
                              =
                           
                           
                              lungimea medie a vertebrelor, inclusiv discurile intervertebrale (mm);
                           
                        
                              WaS
                           
                           
                              =
                           
                           
                              grosimea medie a grăsimii de pe prima vertebră măsurată (a) (în mm)
                           
                        
            
                  4.
               
               
                  Punctele de măsură sunt descrise în partea II a protocolului prezentat Comisiei de către Belgia în conformitate cu articolul 23 alineatul (4) din Regulamentul (CE) nr. 1249/2008.
                  Formula este valabilă pentru o carcasă cu o masă cuprinsă între 60 și 130 de kilograme.
               
            PARTEA 7
      
         VCS 2000
      
      
                  1.
               
               
                  Normele prevăzute în această parte a anexei se aplică la clasificarea carcaselor de porc cu ajutorul aparatului „VCS 2000”.
               
            
                  2.
               
               
                  Aparatul „VCS 2000” este un sistem online de prelucrare a imaginilor cu un sistem de camere de luat vederi care filmează în mod automat jumătățile de carcase. Imaginile sunt apoi prelucrate pe un computer, cu ajutorul unui program informatic special de prelucrare a imaginilor. Rezultatele măsurătorilor se convertesc în conținut estimat de carne macră.
               
            
                  3.
               
               
                  Conținutul de carne macră al unei carcase se calculează după următoarea formulă:
                  Ŷ = 51,85549 + (0,013351 × TL1) + (0,020216 × TL4) + (0,012917 × TL6) – (0,0061754 × TL7) + (0,014479 × TL8) – (0,000020016 × HF13) – (0,0067020 × HL7) – (0,015821 × HL8) + (10,97550 × HV1) – (0,000010969 × HF26) – (0,00043912 × HF28) – (0,000021232 × HF31) – (0,000019406 × HF34) – (0,024227 × HL15) – (0,0099866 × HL17) – (0,0085447 × HL18) – (0,020238 × HL20) – (0,0086577 × HL21) – (0,0076468 × HL23) – (0,0074809 × HL24) + (0,074204 × HV19) – (0,0058634 × HL31) – (0,015560 × SBAR1) – (0,015265 × SBAR2) – (0,019170 × SBAM2) + (0,043510 × VBAM2) – (0,026957 × FBAR4) – (0,010999 × KBAR4) – (0,018434 × FBAM4) – (0,017239 × SBAR5) + (0,072272 × VBAR5) – (0,0071030 × SBAM5) + (0,068737 × VBM5) – (3,68219 × TL2/TL8) – (1,17220 × TL5/TL8) – (3,19090 × TL7/TL8) + (4,49917 × TL1/TL5) + (9,13323 × TL4/TL5) + (4,82528 × TL6/TL5) – (6,62198 × HL15/HL7) – (2,36961 × HL17/HL7) – (1,75295 × HL18/HL7) – (5,58346 × HL20/HL7) – (1,66395 × HL23/HL7) + (2,85610 × HL30/HL7) + (0,0034487 × HL1/HL18) + (0,0036430 × HL4/HL18) + (0,0046569 × HL9/HL18) + (0,096880 × HL10/HL18) + (0,0051002 × HL12/HL18) + (0,076501 × HL13/HL18) + (0,0054646 × HL14/HL18) – (1,49515 × HL15/HL18) – (1,18547 × HL20/HL18) + (0,082962 × HL27/HL18) + (0,071890 × HL30/HL18) + (0,086655 × HL32/HL18) + (44,62296 × HF2/HF1) – (44,62325 × HF3/HF1) + (26,92160 × HF4/HF1) – (2,60469 × HF26/HF1) – (138,22300 × HF28/HF1) – (5,26517 × HF31/HF1) – (4,09877 × HF34/HF1) + (108,30840 × HF37/HF1) + (8,05099 × HF40/HF1) + (0,30959 × HF4/HF26) + (1,21963 × HF20/HF26) – (20,88758 × HF28/HF26) + (1,67606 × HF37/HF26) + (0,15193 × HF40/HF26)
                  unde:
                  
                              Ŷ
                           
                           
                              =
                           
                           
                              procentul estimat de carne macră în carcasă,
                           
                        TL1, TL4, TL6 … HF40/HF/26 sunt variabilele măsurate de „VCS 2000”.
               
            
                  4.
               
               
                  Punctele de măsură sunt descrise în partea II a protocolului prezentat Comisiei de către Belgia în conformitate cu articolul 23 alineatul (4) din Regulamentul (CE) nr. 1249/2008.
                  Formula este valabilă pentru o carcasă cu o masă cuprinsă între 60 și 130 de kilograme.
               
            PARTEA 8
      
         AutoFOM III
      
      
                  1.
               
               
                  Normele prevăzute în această parte a anexei se aplică la clasificarea carcaselor de porc cu ajutorul aparatului „AutoFOM III”.
               
            
                  2.
               
               
                  Aparatul este dotat cu șaisprezece transductoare ultrasonice de 2 MHz („Carometec A/S”), distanța de operare între transductoare fiind de 25 mm. Datele ultrasonice includ măsurători ale grosimii grăsimii dorsale și ale grosimii mușchiului, precum și ale altor parametri asociați. Rezultatele măsurătorilor se convertesc în estimări ale procentajului de carne macră cu ajutorul unui computer.
               
            
                  3.
               
               
                  Conținutul de carne macră al unei carcase se calculează după următoarea formulă:
                  Ŷ = 72,82182 – (0,055746 × R2P2) – (0,056757 × R2P3) – (0,054895 × R2P4) – (0,055823 × R2P6) – (0,056800 × R2P7) – (0,054876 × R2P8) – (0,056419 × R2P10) – (0,055541 × R2P11) – (0,022251 × R2P13) – (0,022702 × R2P14) – (0,051975 × R2P15) – (0,030301 × R2P16) + (0,011064 × R3P1) + (0,011312 × R3P3) + (0,011353 × R3P5) + (0,011789 × R3P6) + (0,012286 × R3P7) + (0,010915 × R3P9) – (0,033450 × R4P7) – (0,020275 × R4P8) – (0,032423 × R4P9) – (0,038300 × R4P10) – (0,062709 × R4P11) – (0,027456 × R4P12) – (0,052494 × R4P13) – (0,064748 × R4P15) – (0,076343 × R4P16)
                  unde:
                  
                              Ŷ
                           
                           
                              =
                           
                           
                              procentul estimat de carne macră în carcasă,
                           
                        R2P2, R2P3, R2P4 … R4P16 — sunt variabilele măsurate de „AutoFOM III”,
               
            
                  4.
               
               
                  Punctele de măsură sunt descrise în partea II a protocolului prezentat Comisiei de către Belgia în conformitate cu articolul 23 alineatul (4) din Regulamentul (CE) nr. 1249/2008.
                  Formula este valabilă pentru o carcasă cu o masă cuprinsă între 60 și 130 de kilograme.